Cine te spionează? Boxa smart care te înregistrează fără să vrei.
Google a recunoscut că boxa smart te poate înregistra fără să vrei. Şi alte device-uri colectează date despre tine fără să ştii. Companiile folosesc informaţiile ca să te asalteze cu reclame.
Cred că nu mai e o noutate că informaţiile tale ajung la diverse companii. Până nu de mult asta implica sisteme complicate de supraveghere şi spionaj. Însă acum, spionul e la tine în casă şi chiar la tine în buzunar. Device-urile smart din casă şi telefonul tău mobil transmit despre tine mai multe informaţii decât ai crede. Asta dacă te întrebai de ce eşti asaltat cu atâta publicitate.Un exemplu elocvent este boxa smart de la Google, despre care, într-o notă de subsol, scrisă cu litere foarte mici, producătorii spun că îşi poate activa microfonul şi înregistra fără ca tu să-i dai comanda "Hey, Google“. Ca să nu mai vorbim de date de localizare, cookies sau algoritmii big data.Robert are o poveste foarte interesantă şi e posibil să fi păţit şi tu aşa ceva."Zilele trecute discutam cu un prieten despre noul Google Pixel 4a şi ţinând cont că n-am mai dat niciun search, nici pe tabletă, nici pe laptop, nici pe telefon, să-şi facă sincron, surpriză! Când am intrat pe social media, am avut parte de cât mai multe reclame de la diverşi retaileri", a povestit el.